Khanatet Tsagaan

Khanatet Tsagaan er det land, som stammen Tsagaan besidder. Den tsagaaneske befolkning er en af de ældste stammer i den gamle verden. De er især kendt for alle at være albinoer, dette er årsagen for at de valgte at tilbede den hvide drage Tsagaan Luu, som de ser som en inkanation af lyset, som giver liv og som de alle er velsignet af blandt andet ved deres hvide hud.

## Historie

I tiden hvor Emperiet udvidede deres grænser eksponentielt bla. ved erobringen af Carpathia blev stammen Tsagaan fjernet fra deres jagtmarker. Deres høvding Tsagaan Shüd lavede et modangreb, som fejlede hvor de fleste af Tsagaans krigere døde. Høvdingetitlen blev overdraget til hans nevø Tsagaan Nüd. Den hvide drage fra Sølv bjergene havde fortalt Nüd om hvordan han kunne redde sit folk. Dette kunne han ved at føre dem hen til dragen, som så ville beskytte dem. Nüd ledte dermed sit folk først over havet også langs de sydlige stepper, indtil de sidste nåede Sølv Bjergene. Her kæmpede de imod Sølvdværgene, som var de oprindelige indbyggere i Sølv Bjergene. Med hjælp fra Tsagaan Luu besejrede de dværgene hurtigt. Hvorefter de så grundlagde byen Möngön Khot, som igennem århundrederne var en trivende handelsby.

Men i tiden hvor ork høvdingen Worthag den Gyldne samlede mange af de sydlige orkhorder begyndte flere og flere togter mod Möngön Khot, som resulterede i at Tsagaan blev en lydstat i Worthags rige. I løbet af denne epoke faldt Möngön Khot i forfald, og som den aldrig er kommet over. For at undgå den diskrimination som Worthags soldater udsatte beboerne i Möngön Khot for begyndte flere og flere fra byen at rejse rundt i landet omkring Möngön Khot, hvilket har betydet at Tsagaans befolking er blevet mere til et steppefolk end et byfolk. Brødrene Tsagaan Üs og Sakhal befriede Möngön Khot og Tsagaans befolkning fra Mazhug, sønnesøn af Wudhagh søn af Worthag i slaget ved Sølvfloden udenfor Möngön Khot. De valgte ikke at genbebo Möngön Khot, men lod byen stå som et tempel til den Hvide Drage.

## Regering

 Grandmayor Möngön Mogoi
 General Ikh Sükh
 General Muug Delgekh
 Prince Tsagaan Tsusny
*(the lineage of Tsagaan Sakhal)*
 Prince Tsagaan Gar
*(the lineage of Tsagaan Üs)*

Tsagaans klassesystem består af tre klasser: Den øverste klasse er de 6 høvdinge som leder befolkning, disse har hver deres understamme de rejser sammen med. Under høvdinge er deres hird, som bestyrer militaristiske såvel som administrative poster. Under dem er det gængse folk. Tsagaans befolkning mener ikke der bør være slaver i det alle jordens folk er den hvide drages ejendom.

Ingen af de seks høvdinge har en titel i form af høvding selvom deres funktion er som en. Dette skyldes at titlerne er en af de få ting som de tsagaaneser, der forlod Möngön Khot kunne tage med og beholde.

## **Religion**

Folket i Tsagaan tror hovedsagligt på den hvide drage eller Tsagaans drage. Den hvide Drage er en meget nær gud til folket, da dens rige eller borg ligger midt i Tsagaans uofficiele hovedstad Möngön Khot(Sølvets by), det er også på denne led at Tsagaans befolkning tilbeder deres gud ved at ofre til den alle indbyggere, som dør eller skal straffes.

Den hvide drage har ingen præster(dog forskellige tempelvagter, degne osv.), men benytter sig af forskellige orakler til at kommunikere med befolkningen. Der er i alt 5 orakler, som hver repræsentere dragen. Deres liv er forbundet med dragen, hvilket gør dem nær udødelige af naturlige årsager, men hvis dragen dør, dør de også.

Oraklerne er som følgende:

1. Oraklet Tsagaan Nüd
2. Oraklet Tsagaan Tolgoi
3. Oraklet Urgamal Amrag
4. Oraklet Nar Üzmerch
5. Oraklet Too Toolokh

Det første orakel bliver kun brugt til at lede høvdingerne, mens at nr. 2 bliver brugt af høvdingernes familiemedlemmer og højstående hirdmedlemmer. Nummer 3 bliver brugt af hirdfolk og tempelfolk, og det fjerde og femte orakel bliver brugt af de resterende medlemmer af riget.